**Uotilanrinteen peruskoulun yhteisöllinen oppilashuoltoryhmä 17.5.16**

Läsnä: Tanja Nurmi, Kati Sipiläinen, Maarit Saaristo, ~~Marika Rintala, Susanna Saari~~, ~~Leena Luoto~~, Marja Nurminen, Sanna Tauluvuori, ~~Leena Javanainen~~ ja Sari Ågren (pj. & siht.).

**MUISTIO**

1. **Kuluneen lukuvuoden oppilashuollon arviointia**

Kävimme ryhmän kanssa läpi kulunutta oppilashuollollista vuotta. Haasteelliseksi on koettu huoltajien osallisuuden toteuttaminen yhteisöllisessä oppilashuollossa ja oppilashuollon asioista tiedottamista todettiin tarpeelliseksi lisättävän. Tiedonkulku terveydenhoitajan suuntaan on myös ollut menneenä lukuvuotena poikkeuksellisen niukkaa. Oppilashuoltokertomusten täyttäminen sekä sen, mitä lomakkeita/asiakirjoja täytetään milloinkin, on monille opettajille vielä vaikeaa. Nämä asiat koetetaan huomioida tulevana kouluvuonna paremmin. Esille nostettiin myös tarve konkretisoida ja tuoda käytännönläheisempiä asioita yhteisöllisen oppilashuoltoryhmän käsittelyyn. Tällä hetkellä työ on ollut kehittämispainotteista. Sovittiin, että ensi lukuvuonna oppilashuollon tavoitteiksi otetaan kolme kohtaa:

1. OPPILASPROJEKTI. Oppilaskunnan kautta valitaan kehittämisprojekti oppilaille, jota he tekevät yhteistyössä oppilashuoltoryhmän kanssa.
2. POISSAOLOMALLI. Fiilari-toiminnan päättyminen tuo eteen poissaolomallin miettimisen uudelleen.
3. VANHEMPAINYHDISTYSTOIMINNAN ALOITTAMINEN. Oppilashuoltoryhmä koettaa puhaltaa tuulta purjeisiin vanhempainyhdistystoiminnan suhteen, jotta Uotilanrinteenkin vanhempien osallisuus toteutuisi paremmin. Tarkoituksena ei ole kehittää vain oppilaiden eteen tehtävää työtä vaan saattaa huoltajien osallisuuden ja vertaistoiminnan käynnistäminen vanhempainyhdistyksen mietintämyssyyn.
4. **Koulukohtaisen oppilashuoltosuunnitelman päivittäminen**

Ehdimme vain lyhyesti tehdä täydennyksiä koulukohtaisen oppilashuoltosuunnitelmaan kohtaan 4.2.2. koskien yhteistyötä siirtymävaiheissa. Esille nousi kuntakohtaisesti kehitettäviä asioita mm. liittyen alakoulujen rehtoreiden vastuuseen tiedottaa huoltajia ala- ja yläkoulujen nivelvaiheessa tiedonvaihtopalavereista. Puheenjohtaja on vienyt asian perusopetusjohtajalle.

1. **Seuraava kokous ja aiheet**

Seuraava kokous pidetään elo-syyskuun vaihteessa. Päivämäärää ei vielä päätetty. Puheenjohtaja ilmoittaa siitä erikseen.